**ΕΝΩΣΗ ΕΛΛΗΝΩΝ ΔΗΜΟΣΙΟΛΟΓΩΝ (ΕΕΔ)**

[**www.dimosiodikaio.gr**](http://www.dimosiodikaio.gr)

Ηλεκτρονικό επιστημονικό περιοδικό **«ΔΗΜΟΣΙΟ ΔΙΚΑΙΟ»**

[www.publiclawjournal.com](http://www.publiclawjournal.com)

**«ΣΕΜΙΝΑΡΙΟ ΔΗΜΟΣΙΟΥ ΔΙΚΑΙΟΥ»**

**ΕΠΙΣΤΗΜΟΝΙΚΕΣ ΕΚΔΗΛΩΣΕΙΣ ΤΕΤΑΡΤΗΣ ΜΑΡΤΙΟΥ-ΙΟΥΝΙΟΥ 2019 ΕΝΩΣΗΣ ΕΛΛΗΝΩΝ ΔΗΜΟΣΙΟΛΟΓΩΝ (ΕΕΔ) ΣΕ ΣΥΝΕΡΓΑΣΙΑ ΜΕ ΤΟΝ ΔΣΑ**

Ηλεκτρονικές

εγγραφές  στο [enwsiellinwndimosiologwn@gmail.com](mailto:enwsiellinwndimosiologwn@gmail.com)

**Αίθουσα Εκδηλώσεων Δικηγορικού Συλλόγου Αθηνών, Ακαδημίας 60, 1ος όροφος**

Η Ένωση Ελλήνων Δημοσιολόγων (ΕΕΔ) διοργανώνει και αυτή την χρονιά σε συνεργασία με τον ΔΣΑ Επιστημονικές Εκδηλώσεις - Σεμινάρια που θα λάβουν χώρα την περίοδο Μαρτίου-Μαϊου 2019 στην Κεντρική Αίθουσα Εκδηλώσεων του Δικηγορικού Συλλόγου Αθηνών (Ακαδημίας 60, 1ος όροφος, Αίθουσα Μιχάλης Ζαφειρόπουλος), συγκεκριμένες Τετάρτες απόγευμα 6-8 μ.μ. **Οι τρεις επιστημονικές ημερίδες θα πραγματοποιηθούν Τετάρτη 20 Μαρτίου, Τετάρτη 3 Απριλίου και Τετάρτη 8 Μαϊου 2019.** Εφόσον ανακύψουν επίκαιρα επιστημονικά ζητήματα η Ένωση Ελλήνων Δημοσιολόγων (ΕΕΔ) θα διοργανώσει και άλλες επιστημονικές εκδηλώσεις μέχρι και τον Ιούνιο στον ΔΣΑ. Η είσοδος είναι ελεύθερη. Δηλώσεις συμμετοχής στις επιστημονικές εκδηλώσεις γίνονται και ηλεκτρονικά στο [enwsiellinwndimosiologwn@gmail.com](mailto:enwsiellinwndimosiologwn@gmail.com) Το πλήρες πρόγραμμα των επιστημονικών εκδηλώσεων αναρτάται στην ιστοσελίδα της Ένωσης ([www.dimosiodikaio.gr](http://www.dimosiodikaio.gr/)), στην σελίδα της Ένωσης στο Facebook

(<https://el-gr.facebook.com/%CE%88%CE%BD%CF%89%CF%83%CE%B7-%CE%95%CE%BB%CE%BB%CE%AE%CE%BD%CF%89%CE%BD-%CE%94%CE%B7%CE%BC%CE%BF%CF%83%CE%B9%CE%BF%CE%BB%CF%8C%CE%B3%CF%89%CE%BD-1639795566300276/>)

και στην ιστοσελίδα του ΔΣΑ.

Θα χορηγηθούν βεβαιώσεις συμμετοχής σε όσους παρακολουθήσουν τις 3 επιστημονικές εκδηλώσεις του κύκλου «ΣΕΜΙΝΑΡΙΟ ΔΗΜΟΣΙΟΥ ΔΙΚΑΙΟΥ»

Παρακαλούμε για την ηλεκτρονική εγγραφή στο [enwsiellinwndimosiologwn@gmail.com](mailto:enwsiellinwndimosiologwn@gmail.com) όσων επιθυμούν να συμμετάσχουν στις επιστημονικές ημερίδες.

**………………………………………………………………………**

**1η Επιστημονική Ημερίδα Ένωσης Ελλήνων Δημοσιολόγων (ΕΕΔ) στον ΔΣΑ**

**Τετάρτη 20 ΜΑΡΤΙΟΥ 2019, 18:00 - 20:00:**

**«ΤΟ ΕΛΕΓΚΤΙΚΟ ΣΤΥΝΕΔΡΙΟ ΣΤΗ ΝΕΑ ΔΗΜΟΣΙΟΝΟΜΙΚΗ ΠΡΑΓΜΑΤΙΚΟΤΗΤΑ»**

**Χαιρετισμός: Δρ. Βασίλης Γ. Τζέμος,** Πρόεδρος της Ένωσης Ελλήνων Δημοσιολόγων (ΕΕΔ), Δικηγόρος, Σύμβουλος ΑΣΕΠ

**Προεδρία: Γεωργία Μαραγκού,** Αντιπρόεδρος του Ελεγκτικού Συνεδρίου

**Ομιλητές:**

**Ευαγγελία Ελισάβετ Κουλουμπίνη,** Σύμβουλος του Ελεγκτικού Συνεδρίου

**«Νέες ελεγκτικές αρμοδιότητες και προοπτικές. Η αξία του εσωτερικού ελέγχου»**

**Σταμάτιος Πουλής,** Σύμβουλος του Ελεγκτικού Συνεδρίου.

**«Διαφορές κατά τον έλεγχο δηλώσεων πόθεν έσχες ενώπιον του Ελεγκτικού Συνεδρίου. Τα όρια και οι δυνατότητες του ελέγχου»**

**Θεολογία Γναρδέλλη,** Σύμβουλος του Ελεγκτικού Συνεδρίου

**«Ο θεσμός της πρότυπης δίκης στο Ελεγκτικό Συνέδριο. Αποτίμηση της εφαρμογής του»**

…………………………………………………………………………………………

**2η Επιστημονική Ημερίδα Ένωσης Ελλήνων Δημοσιολόγων (ΕΕΔ) στον ΔΣΑ**

**Τετάρτη 3 Απριλίου 2019, 18:00 - 20:00:**

**«ΑΣΕΠ ΚΑΙ ΕΞΟΡΘΟΛΟΓΙΣΜΟΣ ΤΩΝ ΠΡΟΣΛΗΨΕΩΝ»**

**Χαιρετισμός: Ιωάννης Καραβοκύρης,** Πρόεδρος του ΑΣΕΠ, τ. Πρόεδρος του Ελεγκτικού Συνεδρίου

**Προεδρία: Δρ. Βασίλης Γ. Τζέμος,** Πρόεδρος της Ένωσης Ελλήνων Δημοσιολόγων (ΕΕΔ), Δικηγόρος, Σύμβουλος ΑΣΕΠ

**Ομιλητές:**

**Ηλίας Νικολόπουλος,** Καθηγητής Συνταγματικού Δικαίου Παντείου ΠανεπιστημίουΑντιπρόεδρος του ΑΣΕΠ

**«Συνταγματικά κατοχυρωμένες Ανεξάρτητες Αρχές και Ανεξάρτητες Διοικητικές Αρχές»**

**Γιάννης Σακέλλης,** Ομότιμος Καθηγητής Οικονομικής της Εργασίας και Κοινωνικής Πολιτικής Παντείου Πανεπιστημίου, Σύμβουλος ΑΣΕΠ

**«Προσλήψεις στο Δημόσιο και Κοινωνική Πολιτική»**

**Παρασκευάς Νομικός,** Σύμβουλος ΑΣΕΠ, τ. Ειδικός Γραμματέας Σώματος Επιθεωρητών Ελεγκτών Δημόσιας Διοίκησης

«**Νέες ρυθμίσεις στο σύστημα προσλήψεων του ΑΣΕΠ (ν. 4590/2019)»**

…………………………………………………………………………………………

**3η Επιστημονική Ημερίδα Ένωσης Ελλήνων Δημοσιολόγων (ΕΕΔ) στον ΔΣΑ**

**Τετάρτη 8 ΜΑΪΟΥ 2019, 18:00 - 20:00:**

**«Ο ΧΑΡΤΗΣ ΘΕΜΕΛΙΩΔΩΝ ΔΙΚΑΙΩΜΑΤΩΝ ΤΗΣ ΕΥΡΩΠΑΪΚΗΣ ΕΝΩΣΗΣ. 10 ΧΡΟΝΙΑ ΑΠΟ ΤΗΝ ΘΕΣΗ ΤΟΥ ΣΕ ΙΣΧΥ»**

Ημερίδα με αφορμή την επικείμενη κυκλοφορία της 2ης επικαιροποιημένης έκδοσης του έργου Β. Τζέμος (Επιμέλεια). Ο Χάρτης Θεμελιωδών Δικαιωμάτων της ΕΕ. Ερμηνεία κατ΄ άρθρον. Εκδόσεις Νομική Βιβλιοθήκη.

Το τελικό πρόγραμμα της 3ης επιστημονικής ημερίδας θα ανακοινωθεί εντός του Απριλίου.

…………………………………………………………………………………………

Η είσοδος είναι ελεύθερη. Δηλώσεις συμμετοχής γίνονται και ηλεκτρονικά στο **enwsiellinwndimosiologwn@gmail.com** **Θα χορηγηθούν βεβαιώσεις συμμετοχής σε όσους θa παρακολουθήσουν τις τρεις επιστημονικές εκδηλώσεις.** Στις δυο πρώτες επιστημονικές εκδηλώσεις του νέου κύκλου (20 Μαρτίου 2019, 3 Απριλίου 2019) θα χορηγηθούν οι βεβαιώσεις σε όσους παρακολούθησαν τις επιστημονικές εκδηλώσεις του προηγούμενου κύκλου επιστημονικών εκδηλώσεων (Οκτωβρίου-Δεκεμβρίου 2018).

**………………………………………………………………….**

Η Ένωση Ελλήνων Δημοσιολόγων (ΕΕΔ) είναι αστική μη κερδοσκοπική εταιρεία με νομική προσωπικότητα. Η ιστοσελίδα της είναι η εξής: [www.dimosiodikaio.gr](http://www.dimosiodikaio.gr). Διαθέ**τει σελίδα στο facebook** και το twitter. Είναι η επιστημονική ένωση στην οποία συμμετέχουν Συνταγματολόγοι, Διοικητικολόγοι, Ευρωπαϊκολόγοι και Διοικητικοί Επιστήμονες και αναπτύσσεται πολυτασικός δημόσιος διάλογος για την προαγωγή του Δημοσίου Δικαίου. Η Ένωση Ελλήνων Δημοσιολόγων αριθμεί περίπου 450 μέλη και είναι πάντα ανοικτή σε νέα μέλη. Προσκαλεί να γίνουν μέλη της (**με αίτηση στο www.**[**info@dimosiodikaio.gr**](mailto:info@dimosiodikaio.gr) ή στο περιθώριο των εκδηλώσεων/σεμιναρίων του ΔΣΑ και **με ετήσια συνδρομή για το έτος 2019, 20 Ευρώ,** που καταβάλλεται από τα μέλη στον Τραπεζικό Λογαριασμό της ΕΕΔ στην Τράπεζα Πειραιώς IBAN GR64 01715580 006558126147166, BIC PIRBGRAA) Διοικητικούς Δικαστές, Καθηγητές Δημοσίου και Ευρωπαϊκού Δικαίου, Μέλη και Ειδικούς Επιστήμονες Ανεξαρτήτων Αρχών, Νομικούς Συμβούλους του Κράτους και  Δικηγόρους, Ασκούμενους Δικηγόρους, Νομικούς, Διοικητικούς Επιστήμονες, Πολιτικούς Επιστήμονες με μεταπτυχιακό στο Δημόσιο Δίκαιο (Ευρωπαϊκό Δίκαιο, Διοικητική Επιστήμη).

Η Ένωση Ελλήνων Δημοσιολόγων (ΕΕΔ) διοργανώνει τακτικά (Τετάρτες) επιστημονικές εκδηλώσεις και σεμινάρια σε συνεργασία με τον ΔΣΑ και **ένα ετήσιο συνέδριο με πρόσκληση υποβολής papers** (Απρίλιο-Μάϊο, κάθε χρόνο σε διαφορετική πόλη, το 2018 διεξήχθη στον Βόλο και το 2019 θα διεξαχθεί στην Πάτρα) που στόχος του είναι η παρουσίαση του πρωτότυπου έργου των ελλήνων δημοσιολόγων και η ανταλλαγή επιστημονικών απόψεων. Επίσης η Ένωση Ελλήνων Δημοσιολόγων (ΕΕΔ) διοργανώνει κάθε εξάμηνο μία επιστημονική ημερίδα στην Θεσσαλονίκη σε συνεργασία με τον ΔΣΘ **(η τελευταία επιστημονική εκδήλωση στην Θεσσαλονίκη πραγματοποιήθηκε την Παρασκευή 22 Φεβρουαρίου 2019 στο Συνεδριακό Κέντρο της Τραπέζης Πειραιώς)** καθώς και επιστημονικές ημερίδες και συνέδρια σε μεγάλες πόλεις της Ελλάδας και της Κύπρου.

…………………………………………………………………………………..

**Υπενθυμίζεται ότι το 6ο  ετήσιο επιστημονικό Συνέδριό της Ένωσης Ελλήνων Δημοσιολόγων (ΕΕΔ) θα πραγματοποιηθεί την Παρασκευή 12 (9Π.Μ. -8.30 Μ.Μ.) και το Σάββατο 13 Απριλίου (9Π.Μ. - 8 Μ.Μ.) 2019 στην Πάτρα (αίθουσα εκδηλώσεων Δικηγορικού Συλλόγου Πατρών), σε συνεργασία με τον Δικηγορικό Σύλλογο Πατρών (ΔΣΠ). Το τελικό πρόγραμμα του Συνεδρίου θα ανακοινωθεί εντός του Μαρτίου.**

Το ετήσιο επιστημονικό συνέδριο, που συνδιοργανώνεται με τους τοπικούς Δικηγορικούς Συλλόγους, είναι ο χώρος επιστημονικής συνάντησης και εποικοδομητικής ανταλλαγής απόψεων των Μελών της Ένωσης Ελλήνων Δημοσιολόγων (ΕΕΔ) από όλη την Ελλάδα και το εξωτερικό.

Προσκαλούνται όλα τα Μέλη της Ένωσης να συμμετάσχουν ως Σύνεδροι στο 6ο Συνέδριο της Πάτρας. Προσκαλούνται επίσης να παρακολουθήσουν το Συνέδριο όλοι όσοι ενδιαφέρονται για το Δημόσιο Δίκαιο. Η συμμετοχή των ομιλητών (που πρέπει να είναι μέλη της Ένωσης) και των συνέδρων είναι δωρεάν. Οι ομιλητές  και οι σύνεδροι καλύπτουν μόνοι τους τα έξοδα μετακίνησης και διαμονής τους.

**Επισυνάπτεται σε συνημμένο αρχείο ενδεικτική λίστα ξενοδοχείων για την διαμονή των Συνέδρων στην Πάτρα. Όλα τα προτεινόμενα ξενοδοχεία βρίσκονται σε απόσταση ως 7 λεπτά με τα πόδια από τον χώρο του Συνεδρίου. Κάθε Σύνεδρος κανονίζει μόνος του τα της διαμονής του επικαλούμενος την ιδιότητα του Συνέδρου στο 6ο Ετήσιο Επιστημονικό Συνέδριο της Ένωσης Ελλήνων Δημοσιολόγων (ΕΕΔ) σε συνεργασία με τον Δικηγορικό Σύλλογο Πατρών (ΔΣΠ), προκειμένου να εξασφαλίσει τις αναγραφόμενες τιμές.**

**…………………………………………………………………..**

**Κυκλοφορεί το νέο (4/2018) τεύχος του ελεύθερα προσβάσιμου Ηλεκτρονικού Επιστημονικού Περιοδικού Δημόσιο Δίκαιο (www.publiclawjournal.com) με 6 πολύ ενδιαφέρουσες μελέτες, επίκαιρη νομολογία του Συμβουλίου της Επικρατείας και βιβλιοπαρουσιάσεις.**

**Προσκαλούνται σταθερά τα μέλη της Ένωσης Ελλήνων Δημοσιολόγων (ΕΕΔ) να υποβάλλουν ηλεκτρονικά (στο** [**info@dimosiodikaio.gr**](mailto:info@dimosiodikaio.gr)**)** πρωτότυπες και αδημοσίευτες επιστημονικές μελέτες (ως 6000 λέξεις) και βιβλιοπαρουσιάσεις (ως 1500 λέξεις) προς δημοσίευση στο ηλεκτρονικό free access επιστημονικό περιοδικό **«ΔΗΜΟΣΙΟ ΔΙΚΑΙΟ» (**[www.publiclawjournal.com](http://www.publiclawjournal.com)). Το τεύχος 1 του 2019 θα δημοσιευτεί εντός του Απριλίου.

………………………………………………………………..

**Εκ μέρους του ΔΣ**

**Ο Πρόεδρος της Ένωσης Ελλήνων Δημοσιολόγων (ΕΕΔ)**

**Δρ. Βασίλης Γ. Τζέμος**